id ms ms pl id hu su id id de id en en ms ms ms id id id ms id ms ms id id id id ms ms id ms id ms ms ms id id ms id ms id id id ca es es ne id id en lt id id ms ms id id fr id id id es en ms ms en ms en en sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr fi id en id id en eo ko id ms id ms eu ms hu hu en en ms eu id id jv nl ms ms eo en en hu hu en eo ms id id en es id id en ms id id en en en id ms id it id id ms id id id ms en ms en en en ms en en ms en en ms en en en ms pt en id ms en en en en en en
Indahnya kurniaan hidayah Allah | Pusat Kefahaman Islam AKI
BEBERAPA minggu lalu Arthur Wagner, seorang ahli politik Jerman menjadi perhatian umum kerana mengisytiharkan memeluk Islam. Beliau dikatakan tidak bersetuju dengan tindakan gereja mengiktiraf perkahwinan sejenis. Parti nasionalis yang diwakilinya memenangi kerusi Parlimen Jerman diakui anti-Islam malahan menggunakan slogan ‘Islam tiada tempat di Jerman’ dalam kempen pilihan raya.
Beliau dilaporkan memeluk Islam pada Oktober tahun lalu, namun merahsiakannya. Beliau mula terfikir memeluk Islam ketika mengunjungi bandar Ufa, Rusia pada 2015 yang majoriti penduduknya masyarakat Islam Tatar. Beliau dilaporkan melepaskan semua jawatan dalam parti selepas memeluk Islam.
Hidayah kurniaan Allah SWT. Allah melapangkan hati beliau menerima Islam. Dengan hidayah kehidupan berubah kepada iman dan ketaatan. Firman Allah bermaksud :
“Sesiapa yang Allah kehendaki untuk diberi hidayah kepadanya, nescaya Allah melapangkan dadanya untuk (memeluk agama) Islam. Sesiapa yang dikehendaki (oleh Allah) kesesatan, nescaya Allah menjadikan dadanya sesak dan sempit seolah-olah sedang mendaki ke langit,” (Surah al-Anam: 125).
Menurut Yusuf al-Hajj Ahmad dalam Ensiklopedia Kemukjizatan Sains dalam al-Quran dan Sunah, pada 1648 ilmuwan terkenal, Blitz Pascal membuktikan tekanan udara semakin berkurangan jika sesuatu semakin naik di atas permukaan laut, kepadatan udara berkurangan dengan drastik setiap kali naik pada ketinggian yang sangat tinggi, kepadatan udara mencapai titik sangat rendah. Keadaan semakin parah jika ketinggian semakin bertambah. Inilah perumpamaan kesempitan golongan yang tidak mendapat hidayah dan sebaliknya.
Sunah merakamkan Rasulullah SAW memberikan bendera perang kepada Sayidina Ali bin Abi Talib k.w. dalam Perang Khaibar, Baginda bersabda:
“Demi Allah, apabila Allah memberikan hidayah kepada seorang lelaki dengan perantaraan usahamu, maka hal itu lebih baik daripada engkau memiliki unta-unta merah,”- Riwayat Muttafaq ‘Alaih.
Unta merah diumpamakan sebagai harta paling berharga. Hidayah sesuatu yang amat berharga, malah lebih bernilai daripada isi dunia. Dalam setiap rakaat solat, diwajibkan berdoa bermaksud:
“Tunjukkan kami jalan yang lurus,” (Surah al-Fatihah: 6).
Sirah merakamkan perjuangan Nabi Nuh a.s. menegakkan tauhid umatnya. Umur yang panjang tidak menjadikan umat Baginda mendapat hidayah seperti yang dirakamkan dalam Surah Hud, ayat 42-46.
Nabi Ibrahim a.s. berada dalam masyarakat yang menyekutukan Allah, Baginda termasuk mereka yang mendapat petunjuk. Allah SWT memberikan hidayah kepada mereka yang dikehendaki-Nya, padahal tiada seorang pun yang mengajar dan menerangkan kebenaran kepada Baginda seperti dirakamkan dalam Surah al-An’am, ayat 75-79.
Rasulullah SAW pernah berdoa memohon petunjuk, kebaikan dalam urusan dunia serta pengampunan, antaranya :
Ufayl bin Amru dari Kabilah Bani Daus memohon Baginda SAW mendoakan keburukan untuk kabilah mereka yang melampaui batas menentang Islam. Baginda tidak menunaikan permintaan tersebut sebaliknya memohon petunjuk Allah dengan lafaz doa bermaksud: “Ya Allah, berikanlah hidayah kepada Kabilah Daus dan datangkanlah mereka (kepadaku),” – Riwayat Bukhari.
Mendoakan hidayah individu berpotensi besar dengan ketokohan mereka untuk mengukuhkan Islam. Baginda SAW memohon Islam diperkuat dengan pengislaman seorang daripada tokoh Mekah iaitu Abu Jahal dan Umar al-Khattab dengan lafaz doa bermaksud:
“Ya Allah, muliakanlah Islam melalui seorang daripada dua Umar (Umar bin Hisyam dan Umar al-Khattab) yang Engkau cintai,” – Riwayat Tirmizi.
Memohon keampunan individu bukan Muslim berdasarkan tindakan Rasulullah SAW yang memohon penangguhan azab dan keampunan kepada kaum Musyrikin atas kekerasan mereka sewaktu Perang Uhud sehingga mencederakan Baginda walaupun Baginda menyedari kemurkaan Allah di atas insiden tersebut tetapi mendoakan keselamatan buat golongan tersebut dengan lafaz bermaksud:
“Ya Allah, ampunilah kaumku kerana mereka sesungguhnya tidak mengetahui,” – Riwayat Tabrani.
Mendoakan golongan bukan Islam dalam urusan kebaikan kehidupan. Diriwayatkan kaum Yahudi Madinah pernah memperdaya Rasulullah SAW iaitu berpura-pura bersin di hadapan Baginda dengan harapan didoakan beroleh rahmat Allah SWT. Rasulullah menyedari hakikat ini, lalu mendoakan penurunan hidayah dan kebaikan kehidupan mereka dalam urusan sebagaimana hadis yang bermaksud:
“Semoga Allah memberi hidayah kepada kalian dan memperbaiki keadaan kalian,” – Riwayat Tirmizi.
Diriwayatkan bahawa Abu Said al-Khudri r.a. membacakan doa kesembuhan (ruqyah) kepada pemimpin bukan Muslim yang disengat kala jengking. Beliau dihadiahkan 30 ekor kambing setelah menyembuhkan pemimpin tersebut. Rasulullah SAW membenarkan tindakan beliau menerusi kenyataan mengiktiraf Surah al-Fatihah sebagai ayat penyembuh dan keizinan menerima ganjaran tersebut berdasarkan sabda bermaksud:
“Daripada mana kau tahu bahawa (al-Fatihah) itu ruqyah? Terimalah kambingnya dan berilah aku bahagian daripadanya,” – Riwayat Tirmizi.
Dalam sesetengah keadaan, Rasulullah SAW ada mendoakan keburukan kepada pihak yang melakukan kejahatan dan permusuhan yang nyata dengan umat Islam. Namun dalam situasi yang aman, Baginda mendoakan mereka untuk mendekati Islam.
Dalam konteks Malaysia, Perkara 11 Perlembagaan Malaysia menyatakan setiap orang mempunyai hak untuk mengamalkan agama mereka, namun negeri-negeri boleh menggubal undang-undang mengawal atau menyekat penyebaran apa-apa agama dalam kalangan orang Islam.
Faktor pemelukan agama Islam dialami secara berbeza oleh individu terlibat. Individu yang memeluk Islam kerana kesedaran dan hidayah mendepani pelbagai cabaran kehidupan dengan hati terbuka serta reda dengan apa yang berlaku meskipun pahit. Kebanyakan mereka turut dibantu dengan perkhidmatan kaunseling dan bantuan kewangan agensi berkaitan.
Namun sesetengah mualaf yang memeluk Islam kerana faktor perkahwinan, bantuan dan seumpamanya, ada dalam kalangan mereka menghadapi cabaran getir dalam kehidupan. Mereka memerlukan perhatian masyarakat, agensi kerajaan dan swasta serta pertubuhan bukan kerajaan membantu menghadapi realiti kehidupan.
Petunjuk dan hidayah membentuk warganegara yang baik. Kebaikan dicapai melalui kemantapan akidah, peningkatan ilmu dan kerohanian, sifat terpuji dan ikatan persaudaraan.
Kita berdoa agar Allah SWT tidak membolak-balikkan hati kita setelah diberikan hidayah dan petunjuk-Nya.
Semoga Arthur Wagner menjadi insan yang istiqamah.
Filed under Fokus Isu
← Tandas ‘cermin’ kita
Halal tidak lagi asing di Taiwan →
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
« Mac   Mei »
Fardhu 'Ain & Iqra'
Arkib Bulanan Pilih Bulan September 2022 Ogos 2022 Julai 2022 Jun 2022 Mei 2022 April 2022 Mac 2022 Februari 2022 Januari 2022 Disember 2021 November 2021 Oktober 2021 September 2021 Ogos 2021 Julai 2021 Jun 2021 Mei 2021 April 2021 Mac 2021 Februari 2021 Januari 2021 Disember 2020 November 2020 Oktober 2020 September 2020 Ogos 2020 Julai 2020 Jun 2020 Mei 2020 April 2020 Mac 2020 Februari 2020 Januari 2020 Disember 2019 November 2019 Oktober 2019 Julai 2019 Jun 2019 Mei 2019 April 2019 Mac 2019 Februari 2019 Januari 2019 Disember 2018 November 2018 Oktober 2018 September 2018 Ogos 2018 Jun 2018 Mei 2018 April 2018 Mac 2018 Februari 2018 Januari 2018 Disember 2017 November 2017 Oktober 2017 September 2017 Ogos 2017 Mei 2017 April 2017 Mac 2017 Disember 2016 November 2016 Oktober 2016 Julai 2016 Jun 2016 Mei 2016 April 2016 Mac 2016 Februari 2016 Januari 2016 Disember 2015 November 2015 Oktober 2015 September 2015 Ogos 2015 Julai 2015 Jun 2015 Mei 2015 April 2015 Mac 2015 Februari 2015 Januari 2015 Disember 2014 November 2014 Oktober 2014 September 2014 Ogos 2014 Julai 2014 Jun 2014 Mei 2014 April 2014 Mac 2014 Februari 2014 Januari 2014 Disember 2013 November 2013 Oktober 2013 September 2013 Ogos 2013 Julai 2013 Jun 2013 Mei 2013 April 2013 Mac 2013 Februari 2013 Januari 2013 Disember 2012 November 2012 Oktober 2012 September 2012 Ogos 2012 Julai 2012 Jun 2012 Mei 2012 April 2012 Mac 2012 Februari 2012 Januari 2012 Disember 2011 November 2011 Oktober 2011 September 2011 Ogos 2011 Julai 2011 Jun 2011 Mei 2011 April 2011 Mac 2011 Februari 2011 Januari 2011 Disember 2010 November 2010 Oktober 2010 September 2010 Ogos 2010 Julai 2010 Jun 2010 Mei 2010 April 2010 Mac 2010 Februari 2010 Januari 2010 Disember 2009 November 2009 Oktober 2009 September 2009 Ogos 2009 Julai 2009 Jun 2009 Mei 2009 April 2009 Mac 2009 Februari 2009 Januari 2009 Disember 2008 November 2008 Oktober 2008 September 2008 Ogos 2008 Julai 2008 Jun 2008 Mei 2008
Web & Blog Pilihan
Pusat Kefahaman Islam AKI
Pusat Pembangunan Pondok Berhad
Ijtimak Pondok SeMalaysia pada 1 Oktober 2022 ini aki2004.wordpress.com/2022/09/21/ijt… 4 days ago
Berhelah halalkan yang haram adalah dosa atas dosa aki2004.wordpress.com/2022/09/16/ber… 1 week ago
Rakyat lapar, Sayyidina Umar turut merasainya aki2004.wordpress.com/2022/09/14/rak… 1 week ago
Kefahaman agama bukan boleh diperoleh dari ‘hearsay’ aki2004.wordpress.com/2022/09/12/kef… 1 week ago
Kita ibarat dipisah oleh Dinding cermin aki2004.wordpress.com/2022/09/10/kit… 2 weeks ago
Khutbah Jumaat : Sofar DiRai Syariat DiHayati Umat DiBerkati
65. IKTIBAR PEPERANGAN MAZAR 12 HIJRAH
Yahudi DiPuja Umat Merana
Ijtimak Pondok SeMalaysia pada 1 Oktober 2022 ini
Derma untuk resit pengurangan cukai
Subscribe to Blog via Email
Enter your email address to subscribe to this blog and receive notifications of new posts by email.
Join 59,727 other followers
Pusat Kefahaman Islam AKI · Aktiviti Motivasi dan Pembinaan Insan
Create a free website or blog at WordPress.com.
Pusat Kefahaman Islam AKI
Join 59,727 other followers
Already have a WordPress.com account? Log in now.
Pusat Kefahaman Islam AKI